66. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. Οίκ. 25639 της 30 Μαρτ./3 Απρ.  1978 (ΦΕΚ Β΄ 300) Περί επεκτάσεως διατάξεων του Νόμ.754/1978, περί νέου μισθολογίου, στους υπαλλήλους των Ο.Τ.Α. Έχοντας υπόψη: Τις διατάξεις της παρ.2 του άρθρ.12 του Νόμ.754/1978 «περί ρυθμίσεως των αποδοχών των Δημοσίων Υπαλλήλων, Πολιτικών και Στρατιωτικών, των υπαλλήλων των Ν.Π.Δ.Δ.», καθώς και άλλων τινών συναφών διατάξεων, αποφασίζουμε: 1.Επεκτείνουμε από 1.6.78 τις διατάξεις των άρθρ.2 (παρ.1), 3 (παρ.1, εδάφ. α΄ και β΄) και παρ.2, 3 και 5), 4 (παρ.1), 5, 6 (παρ.1 και 3), 7, 8, 10, 11, 12 (παρ.1), 13, 15 (παρ.1 και 2), 16, 17 (παρ.2, 3 και 4) και 18 του Νόμ.754/1978 «περί ρυθμίσεως των αποδοχών των δημοσίων υπαλλήλων Πολιτικών και Στρατιωτικών κ.λπ.», επί των υπαλλήλων των Δήμων και Κοινοτήτων, καθώς και των υπαλλήλων των δημοτικών και κοινοτικών ιδρυμάτων και νομικών προσώπων και συνδέσμων Ο.Τ.Α. που υπάγονται στις διατάξεις του Α΄ Βιβλίου του Ν.Δ. 1140/1972.  2.Οι βασικοί μισθοί των κοινοτικών υπαλλήλων του Νόμ.292/1976, καθορίζονται, κατά βαθμό τούτων, από 1.6.78 και από 1.1.79, ως ακολούθως: Ι.Από 1.6.1978: Βαθμός 10ος Δραχ. 6.675 Βαθμός 11 ος    ΄΄ 6.005 Βαθμός 12 ος    ΄΄ 5.240 ΙΙ.Από 1.1.1979: Βαθμός 10ος Δραχ. 8.000 Βαθμός 11 ος    ΄΄ 7.200 Βαθμός 12 ος    ΄΄ 6.400 Στους υπαλλήλους αυτούς παρέχονται α)τα επιδόματα πολυετίας και τριετιών που προβλέπονται από τις σχετικές διατάξεις και β)τα επιδόματα οικογενειακών βαρών, δώρων, εορτών Χριστουγέννων, εορτών Πάσχα και αδείας, των παρ.3 και 5 του άρθρ.3 του Νόμ.754/1978. 3.Επεκτείνουμε την εφαρμογή των διατάξεων του άρθρ.9 του Νόμ.754/78, σε όλους τους υπαλλήλους των Ο.Τ.Α. από 1.6.78. Ο Νόμ.754/78 παρατίθεται εν τόμ. 2Α σελ. 384,857. Με το άρθρ.1 Νόμ.1284/16-17 Σεπτ. 1982 (ΦΕΚ Α΄ 114) (τόμ. 2Α σελ.384,898), ορίστηκε ότι, για το προσωπικό που αναφέρεται στην άνω απόφαση, οι διατάξεις του Νόμ.754/1978 ισχύουν και για το χρονικό διάστημα από 1.1.1978 μέχρι 31.5.1978. 